Številka: 1004-110/2025-1

Datum: 17. 04. 2025

Na podlagi 25. člena Zakona o delovnih razmerjih (ZDR – 1) (Uradni list RS, št. [21/13](http://www.uradni-list.si/1/objava.jsp?sop=2013-01-0784), s spremembami in dopolnitvami) in 33. člena Zakona o javnih uslužbencih (Uradni list RS, št. 63/07 – ZJU-UPB3 in 65/08, s spremembami in dopolnitvami) **Finančna uprava RS** objavlja prosto delovno mesto**:**

**na Posebnem finančnem uradu**

**FINANČNIK VII/2 – II (šifra 1416)** v Službi za splošne zadeve

***Pogoji za zasedbo delovnega mesta:***

* najmanj visokošolsko strokovno izobraževanje (prejšnje)/visokošolska strokovna izobrazba (prejšnja), visokošolsko strokovno izobraževanje (prva bolonjska stopnja)/visokošolska strokovna izobrazba (prva bolonjska stopnja) oziroma visokošolsko univerzitetno izobraževanje (prva bolonjska stopnja)/visokošolska univerzitetna izobrazba (prva bolonjska stopnja),
* 3 leta delovnih izkušenj na zahtevani stopnji izobrazbe.

***Opis nalog:***

* izvajanje postopkov javnega naročanja za potrebe finančnega urada,
* izdelovanje vseh pogodbenih načrtov in spremljanje realizacije/odstopanj realiziranega od načrtovanega,
* priprava analiz ter predlogov, kadar so le ti potrebni ter priprava vseh gradiv, pojasnil in utemeljitev za potrebe nadzora strokovnih služb GFU in notranje revizije GFU,
* opravljanje drugih nalog in dejanj, določenih z zakonom ali drugimi predpisi ter opravil, ki jih odredi nadrejeni.

Z izbranim kandidatom bo sklenjena pogodba o zaposlitvi za **nedoločen in polni delovni čas**.

**K prijavi morajo kandidati priložiti:**

* izjavo o izpolnjevanju pogoja glede zahtevane izobrazbe, iz katere mora biti razvidna stopnja in smer izobrazbe ter leto in ustanova, na kateri je bila izobrazba pridobljena,
* izjavo z opisom delovnih izkušenj, iz katere je razvidno izpolnjevanje pogoja glede zahtevanih delovnih izkušenj.

Zaželeno je, da prijava vsebuje tudi kratek življenjepis ter da kandidat v njej poleg formalne izobrazbe navede tudi druga znanja in veščine, ki jih je pridobil.

Prijavo pošljite **v 8 dneh** od objave na naslov, kjer se bo delo opravljalo. Za pisno obliko prijave se šteje tudi elektronska oblika, poslana na elektronski naslov, pri čemer veljavnost prijave ni pogojena z elektronskim podpisom.

**Prijave se pošljejo na naslov** Finančna uprava RS, Posebni finančni urad, Gospodinjska ulica 8, 1001 Ljubljana ali na pfu.fu@gov.si

Kandidati bodo o izbiri pisno obveščeni najkasneje v roku 8 dni po opravljeni izbiri.

Za dodatne informacije o vsebini dela se lahko obrnete na ga. Marijo Grmovšek, tel.: 01/ 58 30 269.

Za dodatne informacije o formalni izvedbi postopka se lahko obrnete na ga. Kristino Korošec Klarić, tel.: 01/478-2727.

Opomba: Uporabljeni izrazi, zapisani v moški spolni slovnični obliki, so uporabljeni kot nevtralni za ženske in moške.

 Peter Grum, generalni direktor

Poslati:

* objava na portal GOV.SI,
* objava na Zavodu RS za zaposlovanje.

Priloga:

* vloga za zaposlitev
* obvestilo kandidatom za DM o obdelavi osebnih podatkov